PMIndiaData/PMIndiaSum huggingface dataset:
وزیراعظم نریندرمودی اور فرانس جمہوریہ کے صدر امینول میخوں کے درمیان  فون پر گفتگو

وزیر اعظم جناب نریندرمودی نے جمہوریہ فرانس کے صدر عالیجناب امینول میخوں کےساتھ فون پر گفتگو کی ۔ دونوں رہنماؤں نے یوکرین کی موجودہ صورتحال پرتبادلہ خیال کیا۔ انہوں نے یوکرین میں جاری جنگ اور بگڑتی ہوئی صورتحال ،جس سے لوگ متاثر ہورہے ہیں ، پر اپنی اپنی تشویش کا اظہار کیا۔ وزیراعظم مودی نے مخاصمانہ کارروائیوں کو بند کرنے اور سفارتکاری اور مذاکرات کی میز پر لوٹنے کی بھارت کی لگاتار اپیل کو دوہرایا ۔ انہوں نے بھارت کے اس اعتماد پر زور دیا کہ تمام ملکوں کی علاقائی یکجہتی ، اقتدار اعلیٰ ، بین الاقوامی قانون اور ا قوام متحدہ کے چارٹر کے لئے احترام عصری عالمی نظا م کا ایک لازمی حصہ ہے۔ وزیراعظم نے دونوں فریقوں کے درمیان بات چیت کا خیر مقدم کیا اور سبھی لوگوں کو مفت ، بلارکاوٹ اور انسانی ہمدردی کی بنیاد پردی جانے والی امداد کی رسائی اور آزادانہ نقل وحمل کو یقینی بنانے کی اہمیت پر زور دیا۔ وزیراعظم نے جنگ سے دو چار علاقوں سے اپنے شہریوں کو بحفاظت نکالنے کے سلسلے میں بھارت کی کوششوں کے بارے میں بھی صدر میخوں کو جانکاری دی اور متاثر ہ آبادی کے لئے دواؤں سمیت فوری راحتی سامان بھیجنے کے بارے میں بھی مطلع کیا۔
وزیراعظم نے گندم کی سپلائی، اسٹاک اور برآمدات کی صورتحال کا جائزہ لینے کے لیے اجلاس کی صدارت کی

نئی دہلی،5 مئی 2022/ وزیر اعظم نریندر مودی نے گندم کی فراہمی، اسٹاک اور برآمدات کے مختلف پہلوؤں کا جائزہ لینے کے لیے ایک میٹنگ کی صدارت کی۔ وزیراعظم کو مسائل پر تفصیلی پریزنٹیشن دی گئی۔ انہیں فصل کی پیداوار پر مارچ-اپریل 2022 کے مہینوں میں بلند درجہ حرارت کے اثرات کے بارے میں بتایا گیا۔ گندم کی خریداری اور برآمد کی صورتحال کا بھی جائزہ لیا گیا۔ ہندوستان کی زرعی مصنوعات کی بڑھتی ہوئی مانگ کی روشنی میں، وزیر اعظم نے ہدایت دی کہ معیار ( کوالٹی )کے اصولوں اور معیارات کو یقینی بنانے کے لیے تمام اقدامات کیے جائیں تاکہ ہندوستان غذائی اجناس اور دیگر زرعی مصنوعات کے ایک یقینی ذریعہ کے طور پر تیار ہو۔ انہوں نے عہدیداروں سے کسانوں کی زیادہ سے زیادہ مدد کو یقینی بنانے کو بھی کہا۔ وزیراعظم کو موجودہ بازار بھاؤ کے بارے میں بھی مختصر طور پر بتایا گیا جو کسانوں کے لیے فائدہ مند ہے۔ میٹنگ میں وزیر اعظم کے پرنسپل سکریٹری، مشیران، کابینہ سکریٹری، محکمہ خوراک اور پی ڈی ایس اور زراعت کے سکریٹریوں نے شرکت کی۔
وزیراعظم نے جناب اٹل بہاری واجپئی کو ان کی یوم وفات پر خراج عقیدت پیش کیا

نئی دہلی،16 اگست ، 2020 / وزیراعظم جناب نریندر مودی نے جناب اٹل بہاری واجپئی کے یوم وفات پر انہیں خراج عقیدت پیش کیا۔ وزیراعظم نے کہا ‘‘پیارے اٹل جی کو ان کی یوم وفات پر خراج عقیدت ۔ بھارت ہمارے ملک کی ترقی کی جانب ان کی غیرمعمولی خدمات اور کوششوں کو ہمیشہ یاد رکھے گا۔’’ ۔۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔ 2020۔08۔16
کابینہ نے مرکزی حکومت کے ملازمین کے لئے مہنگائی بھتہ کی اضافی قسط اورپینشن  یافتگان کے یکم جنوری ، 2022سے واجب الادا ، مہنگائی ریلیف کے اجراء کی منظوری دی ہے

وزیراعظم جناب نریندرمودی کی صدارت میں مرکزی کابینہ نے مرکزی حکومت کے ملازمین کے یکم جنوری ، 2022 سے واجب الادا مہنگائی بھتہ (ڈی اے ) کی ایک اضافی قسط اورپینشن یافتگان افراد کے لئے مہنگائی ریلیف (ڈی آر) کے اجراء کے لئے اپنی منظوری دے دی ہے اور اس سلسلے میں قیمتوں میں اضافے کی تلافی کی غرض سے بنیادی تنخواہ /پینشن کی موجودہ شرح 31فیصد میں 3فیصد کا اضافہ کیاگیاہے ۔ یہ اضافہ منظورشدہ فارمولے کے عین مطابق ہے جو کہ ساتویں سینٹرل پے کمیشن کی ہدایات پرمبنی ہے ۔ مہنگائی بھتے اورمہنگائی کی ریلیف ، دونوں کی وجہ سے سرکاری خزانے پرسالانہ 9544.50کروڑروپے کا مشترکہ اثرپڑے گا۔ اس اضافے سے لگ بھگ مرکزی حکومت کے47.68لاکھ ملازمین اور 68.62لاکھ پینشن یافتگان افراد کو فائدہ پہنچے گا۔
بیرونی خلاء کے پُر امن استعمال کے لئے  کھوج اور تلاش میں باہمی  تعاون کی غرض سے  بھارت اور ساؤ ٹومے اور پرنسیپی  کے مابین  معاہدے کے فریم ورک سے  کابینہ  کو آگاہ کیا گیا

نئی دہلی، 28دسمبر / مرکزی کابینہ کو وزیر اعظم جناب نریندر مودی کی قیادت میں بھارت اور ساؤ ٹومے اور پرنسیپی کے مابین معاہدے کے اُس فریم ورک سے آگاہ کیا گیا ہے ۔ اس معاہدے کا تعلق بیرونی خلاء کو پُر امن مقاصد کے لئے استعمال کرنے اور اس میں کھوج اور تلاش کے عمل میں باہمی تعاون سے ہے ۔ اس معاہدہ فریم ورک پر نئی دلّی میں 7 ستمبر ، 2018 ء کو دستخط عمل میں آئے تھے ۔ اہم نکات مذکورہ فریم ورک معاہدہ کرۂ ارض کی ریموٹ سینسنگ ، سیارچہ مواصلات ، سیارچہ نیوی گیشن ، خلائی سائنس اور بیرونی خلاء کی تلاش اور کھوج کے شعبوں میں نئی تحقیقی سرگرمیاں چلانے اور عملی امکانات کے سلسلے میں رفتار فراہم کرے گا اور اس کو تقویت فراہم کرے گا ۔ یہ معاہدہ فریم ورک بنی نوع انسانی کی فلاح و بہبود کے لئے خلائی ٹیکنا لوجیوں کے استعمال کے شعبوں میں مشترکہ سرگرمیوں کو فروغ دینے میں معاون ہوگا ۔ اس طریقے سے دونوں ممالک کے تمام خطے اور علاقے اس سے مستفید ہوں گے ۔ اہم اثرات مذکورہ معاہدہ جاتی فریم ورک کرۂ ارض کی ریموٹ سینسنگ ، سیارچہ مواصلات ، سیارچہ نیوی گیشن ، خلائی سائنس اور بیرونی خلائی حصے کی تلاش وغیرہ کے شعبے میں نئی تحقیقی سرگرمیوں اور امکانات کے استعمال کے لئے تحقیقی امور میں مدد گار ہو گا ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ ع ا )
مرکزی  کابینہ  نے بھارت اورکرغستان  کے درمیان قانونی پیمائش اور وزن سے متعلق شعبے میں ایک مفاہمت نامے پر دستخط  کئے جانے  کی منظوری دی ہے

نئیدہلی13جون۔مرکزی کابینہ کی میٹنگ میں ،جس کی صدارت وزیر اعظم جناب نریندر مودی نے کی ، بھارت اور کرغستان کے درمیان قانونی پیمائش اور وزن سے متعلق شعبے میں ایک مفاہمت نامے پر دستخط کئے جانے کی منظوری دی گئی ہے۔اس مفاہمت نامے پر 14-13 جون 2019 کو ایس سی او کی کانفرنس کے موقع پر منظوری دی جائے گی۔ فوائد: 1۔ قانونی پیمائش اور وزن کے بارے میں اطلاعات اور دستاویزات کا تبادلہ ۔ 2۔ قانونی پیمائش اور وزن سے متعلق شعبے سے کام رکھنے والے افسران اور غیر افسران کے لئے تربیتی پروگرام کوفروغ دینا۔ 3۔ قانونی پیمائش اور وزن سے متعلق شعبے میں باہمی تعاون کے لئے افسران ، ماہرین اور پیشہ ور افراد کا تبادلہ ۔ 4۔ باہمی دلچسپی کےشعبے میں ، جس کی ضرورت کو سمیناروں،ورکشاپوں ، میٹنگو ں اور معلوماتی پروگراموں میں شرکت ۔ 5۔ پہلے سے پیک شدہ اشیا کے لئے اور پہلے سے پیک شدہ اشیا کی نگرانی کے سلسلے میں پیمائش اور وزن کے معاملات کا قیام ۔ 6۔ پہلےسے پیک شدہ اشیا سے متعلق اصولوں /ضابطوں کی صورتحال کا جائزہ ۔ 7۔ مال تیار کرنے والوں اور صارفین کے درمیان معاملات کو باہمی طور پر نمٹانے کے سلسلے میں پیمائش اور وزن سے متعلق نگرانی کے عمل کو بروئے کار لانے کے تجربات میں ساجھیداری ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج ۔رم
گورنمنٹ ای-مارکیٹ پلیس  سِپس(سی آئی پی ایس)ایوارڈ حاصل کیا  فرسٹ سولر کے سی ای او، جناب مارک وِڈمار کے ساتھ وزیر اعظم کی میٹنگ

وزیر اعظم جناب نریندر مودی نے فرسٹ سولر کے سی ای او ، جناب مارک وِڈمار سے ملاقات کی۔ انہوں نے ہندوستان کی قابل تجدید توانائی پس منظر خاص طور سے سولر صلاحیت اور 2030 ء تک قابل تجدید ذرائع سے 450 گیگا واٹ بجلی پیدا کرنے کے ہمارے ہدف کے بارے میں بات کی۔ ہندوستان میں اپنی انوکھی تھِن-فلم ٹیکنالوجی کا استعمال کرکے مینوفیکچرنگ سہولیات کے قیام میں فرسٹ سولر کی دلچسپی کے بارے میں بھی بات چیت ہوئی۔ اس کا مقصد حال ہی میں شروع کی گئی پروڈکشن لنکڈ اِنسینٹیو (پی ایل آئی)منصوبے کا فائدہ اٹھانے کے ساتھ ساتھ ہندوستان کو عالمی سپلائی چین سے جوڑنا ہے۔
وزیر اعظم نریندرمودی اور صدر ولادیمیر پوتن نے ایک دوسرے کو مبارکباد دی

نئی دہلی،07جنوری 2019؍وزیر اعظم جناب نریندر مودی اور روس کے صدر جناب ولادیمیر پوتن نے آج ٹیلی فون پر بات چیت کے دوران سال 2019ء کے لئے ایک دوسرے کو مبارکباد دی۔ وزیر اعظم جناب نریندر مودی نے کرسمس کے موقع پر صدر پوتن اور روسی عوام کے لئے نیک خواہشات بھی پیش کی ، جو آج روس میں منایاجارہا ہے۔ دونوں رہنماؤں نے گزشتہ سال دونوں ملکوں کے دوران خصوصی اور اہم کلیدی شراکت داری میں حاصل کی گئی اہم سنگ میل اور کامیابیوں کی ستائش کی۔ مئی میں سوچی میں وسیع تر کامیاب مذاکرات اور سالانہ سربراہ کانفرنس کے لئے اکتوبر میں نئی دہلی کے صدر پوتن کے دورے کا ذکر کرتے ہوئے دونوں لیڈروں نے باہمی تعلقات میں جہد کو بنائے رکھنے پر اتفاق کیا۔ صدر پوتن نے ستمبر 2019ء میں سالانہ ایسٹرن اکنومک فورم کے لئے دعوت نامے کو دوہرایا۔ دونوں لیڈروں نے دفاع اور انسداد دہشت گردی سمیت کلیدی امور میں باہمی تعاون پر بھی بات چیت کی۔ دونوں لیڈروں نے اس بات پر بھی اتفاق کیا کہ بھارت- روس تعاون عالمی نظام میں ایک اہم رول ادا کرتا ہے۔ اس لئے دونوں ملک اقوام متحدہ ، برکس، ایس سی او اور دیگر کثیر مقصدی اداروں میں اپنے قریبی صلاح و مشورہ کو جاری رکھیں گے۔ م ن۔ ح ا۔ن ع
بین الاقوامی یوم خواتین کے موقع پرناری شکتی کو وزیراعظم کا سلام

دہلی ،08مارچ :وزیراعظم ، جناب نریندرمودی نے بین الاقوامی یوم خواتین کے موقع پر ناری شکتی کے جوش وجذبے کو سلام کیاہے ۔ وزیراعظم نے اس موقع پراپنے پیغام میں کہاہے کہ بین الاقوامی اور خواتین کے موقع پر ہم اپنی غیرمغلوب ناری شکتی کو سلام کرتے ہہیں ۔ ہمیں اپنے ان متعدد فیصلوں پرفخرہے جو ہم نے خواتین کی اختیارکاری کے لئے لئے ہیں ۔ ہرہندوستانی کو مختلف شعبوں میں خواتین کے ذریعہ حاصل کی گئی متحیرکن حصولیابیوں پرفخرہے ۔
جی-20 سربراہ اجلاس میں شرکت سے قبل وزیر اعظم کا بیان

نئی دہلی، 27 نومبر، جی-20 سربراہ اجلاس میں شرکت کے لیے روانہ ہونے سے قبل وزیراعظم جناب نریندر مودی کے بیان کا متن درج ذیل ہے: ‘‘میں 29 نومبر یکم دسمبر 2018 کے دوران، ارجنٹینا کی میزبانی میں منعقدہ جی-20 سربراہ اجلاس میں شرکت کی غرض سے بیونس آئرس کے دورے پر جاؤں گا۔ جی-20 کا مقصد دنیا کی سب سے بڑی 20معیشتوں کے مابین کثیر پہلوئی تعاون کو فروغ دینا ہے۔ اپنے قیام کے دس برسوں کی مدت کے دوران جی-20 نے مستحکم اور ہمہ گیر عالمی نمو کو فروغ دینے کی کوشش کی ہے۔ ترقی پذیر ممالک اور بھارت جیسی ابھرتی معیشتوں کے لیے یہ مقصد خاطر خواہ اہمیت کا حامل ہے کیونکہ آج بھارت دنیا میں سب سے بڑی نمو پذیر معیشت ہے۔ عالمی اقتصادی نمو اور خوشحالی میں بھارت کا تعاون ‘‘منصفانہ اور ہمہ گیر ترقیات کے لیے اتفاق رائے قائم کرنے’’ کے تئیں ہماری عہد بندگی کی تصدیق کرتا ہے اور یہی اس سربراہ اجلاس کا موضوع بھی ہے۔ مجھے توقع ہے کہ میں گذشتہ دس برسوں کی مدت کار کے دوران، جی -20 ممالک کے ذریعے کئے گئے کاموں پر نظر ثانی کی غرض سے دیگر جی-20 ممالک کے قائدین سے ملاقات کروں گا تاکہ آئندہ دہے میں پیش آنے والی چنوتیوں سے نمٹنے کے لیے طریقہ کار اور وسائل بہم پہنچائے جائیں گے۔ہم عالمی معیشت اور تجارت، بین الاقوامی مالی امور اور ٹیکس کے نظام، کام کے مستقبل، خواتین کی اختیار کاری، بنیادی ڈھانچہ اور ہمہ گیر ترقیات کی صورتحال پر غور و فکر کریں گے۔ وہ ابھرتی ہوئی معیشتیں، جنھوں نے عالمی معیشت کے پس منظر میں مالی بحران کے نتیجے میں نمو کو ازسر نومستحکم بنانے میں ایک اہم کردار اداکیا تھا، آج انہیں غیرمعمولی اقتصادی اور ٹیکنالوجی سے متعلق چنوتیوں کا سامنا کرنا پڑ رہا ہے۔ میں، اصلاح شدہ کثیر رخی اصلاحات کی ضرورت کو نمایاں کروںگا جس سے ہم عصر حقائق کا اظہار ہوتا ہے اور یہ اصلاحات عالمی فلاح و بہبود کے لیے مجموعی لائحہ عمل کو مؤثر قوت فراہم کرسکتی ہیں۔ اس امر کی بھی سنجیدہ ضرورت ہے کہ بھگوڑے اقتصادی خاطیوں کے خلاف نیز دہشت گردی کے لئے سرمایہ فراہم کرنے والوں کے خلاف بین الاقوامی تعاون کو مستحکم بنایا جائے اورباہمی تال میل کو فروغ دیا جائے۔ جیسا کہ ماضی میں کہہ چکا ہوں، مجھے توقع ہے کہ میں اس سربراہ اجلاس کے شانہ بشانہ، قائدین سے ملاقات کروں گا اور باہمی مفادات کے معاملات پر تبادلہ خیالات بھی کروں گا۔’’
کابینہ نے بھارتی فضائیہ کے لیے ہندوستان ایروناٹکس لمیٹڈ (ایچ اے ایل) سے 83 ہلکے لڑاکا طیاروں (ایل سی اے)’تیجس‘ کی خریداری کی منظوری دی ہے۔

نئیدہلی،13جنوری،2021، مرکزی کابینہ کی آج 13 جنوری کو نئی دہلی میں وزیر اعظم کی صدارت میں میٹنگ ہوئی جس میں 45696 کروڑ روپئے کی مالیت کے 73 ایل سی اے تیجس ایم کے-1 اے لڑاکا طیارے اور 10 ایل سی اے تیجس ایم کے-1 تربیتی طیارے نیز 1202 کروڑ روپئے کی بنیادی ڈھانچے کے ڈیزائن اور ترقی کی منظوری دی ہے۔ ہلکا لڑاکا طیارہ ایم کے-1 اے کا ڈیزائن اندرون ملک تیار کیا گیا ہے اور یہیں اسے ترقی دے کر جدید 4+ جنریشن لڑاکا طیارے کے طور پر تیار کیا گیا ہے۔ اس طیارے کو بہت سی اہم خصوصیات سے لیس کیا گیا ہے، مثلاً ایکٹیو الیکٹرانیکلی اسٹینڈ آرے (اے ای ایس اے) راڈار، بیونڈ ویژول رینج (بی وی آر) میزائل، الیکٹرانک وارفیئر (ای ڈبلیو) سوٹ اور فضاء سے فضاء میں ایندھن بھرنے کی سہولت۔ یہ طیارہ بھارتی فضائیہ کی آپریشنل ضرورتوں کو پورا کرے گا۔یہ طیارہ بھارت میں ڈیزائن کئے گئے، فروغ دیئے گئے اور تیار کئے گئے لڑاکا طیاروں کے زمرے کا پہلا طیارہ ہے جس میں 50 فیصد دیسی کل پرزوں کا استعمال کیا گیا جو پروگرام کے آخر میں بتدریج بڑھ کر 60 فی صد ہوجائے گا۔ کابینہ نے پروجیکٹ کے تحت بھارتی فضائیہ کی طرف سے بنیادی ڈھانچے کے فروغ کی بھی منظوری دی ہے تاکہ ابتدائی ڈپو ہی میں مرمت اور سروسنگ کے کام انجام دیئے جاسکیں اور دوسرے جگہ یہ کام کرانے میں لگنے والا وقت کم ہوسکے اور طیارے آپریشن کے استعمال کے لیے جلد فراہم ہوسکیں۔ اس سے بھارتی فضائیہ اپنے بیڑے کو ابتدائی ڈپو میں مرمت وغیرہ کی وجہ سے زیادہ باصلاحیت انداز سے اور مؤثر طور پر برقرار رکھ سکے۔ آتم نربھر بھارت ابھیان کے تحت بھارت دفاعی سیکٹر میں اندرون ملک ڈیزائن کرنے، فروغ دینے اور تیار کرنے کی جدید ٹیکنالوجی کے معاملے میں برابر ترقی کر رہا ہے۔ہندوستان ایروناٹکس لمیٹڈ ایچ اے ایل کی طرف سے ہلکے لڑاکا طیاروں کی تیاری سے آتم نربھر بھارت کوشش کو مزید فروغ حاصل ہوگا اور دفاعی سامان کی اندرون ملک تیاری کو ترقی ملے گی اور ملک میں دفاعی صنعت کو فروغ حاصل ہوگا۔ تقریباً 500 ہندوستانی کمپنیاں جن میں ڈیزائن اور سامان سازی کے سیکٹروں کی ایم ایس ایم ایز بھی شامل ہیں۔ اس خریداری کے لیے ایچ اے ایل کے ساتھ مل کر کام کریں گی۔ یہ پروگرام بھارتی ایرو اسپیس تیار کرنے والے ایکو سسٹم کو ایک متحرک آتم نر بھر خود کفیل ایکو سسٹم بنانے میں مددگار ثابت ہوگا۔
بائیو ایندھن 2018  پر قومی پالیسی میں  ترامیم کو کابینہ  نے  منظوری دی

وزیر اعظم جناب نریندر مودی کی صدارت میں مرکزی کابینہ نے بائیو ایندھن سے متعلق قومی پالیسی -2018 میں ترامیم کو منظوری دے دی ہے۔ ‘‘بائیو ایندھن سے متعلق قومی پالیسی – 2018’’ کو وزارت پٹرولیم اور قدرتی گیس نے 4اپریل 2018 کو بائیو ایندھن سے متعلق قومی پالیسی کی جگہ مشتہر کیا تھا، جسے 2009 میں وزارت نئی اور قابل تجدید توانائی کے ذریعے نافذ کیا گیا تھا۔ بائیوایندھن کے شعبے میں رونما ہونے والی ترقیات کی وجہ سے بائیو ایندھن پیداوار میں اضافے کی غرض سے قومی بائیوایندھن تال میل کمیٹی (این بی سی سی ) کی میٹنگوں میں لیے گئے مختلف النوع فیصلوں ، قائمہ کمیٹی کی سفارشات اوریکم اپریل ،2023سے ملک بھرمیں ایتھنول آمیزپیٹرول جس میں 20فیصد تک ایتھنول کی آمیزش ہوگی ، کے چلن کو فروغ دینے کے فیصلے کی وجہ سے حیاتیاتی ایندھن سے متعلق قومی پالیسی میں ترامیم کی جاتی ہیں ۔ حیاتیاتی ایندھن سے متعلق قومی پالیسی کے سلسلے میں درج ذیل اہم ترامیم کو منظوری دی گئی ہے: 1- بایو ایندھن کی پیداوار کے لیے مزید فیڈ اسٹاک کی اجازت دینا 2- 2030سے 2025-26 ای ایس وائی تک پیٹرول میں ایتھنول کی ملاوٹ کے 20فیصد ایتھنول کی ملاوٹ کے ہدف کو آگے بڑھانا۔ 3- میک ان انڈیا پروگرام کے تحت، خصوصی اقتصادی زونز (ایس ای زیڈ )/ ایکسپورٹ اورینٹڈ یونٹس (ای اویوز) میں واقع اکائیوں کے ذریعے ملک میں بایو ایندھن کی پیداوار کو فروغ دینا۔ 4- این بی سی سی میں نئے اراکین کو شامل کرنا۔ 5- مخصوص معاملات میں بائیو فیول کی برآمد کی اجازت دینا، اور 6- قومی حیاتیاتی ایندھن تال میل کمیٹی کے اجلاسوں کے دوران کیے گئے فیصلوں کے مطابق پالیسی میں کچھ فقروں کو حذف کرنا/ترمیم کرنا۔ یہ تجویز دیسی ٹیکنالوجیز کی ترقی کو بھی راغب کرے گی اور ان کو فروغ دے گی جو میک ان انڈیا ڈرائیو کی راہ ہموار کرے گی اور اس طرح مزید روزگار پیدا کرے گی۔ بائیو ایندھن سے متعلق موجودہ قومی پالیسی سال 2018 کے دوران سامنے آئی۔ یہ ترمیمی تجویز میک ان انڈیا ڈرائیو کے لیے راہ ہموار کرے گی، جس کے نتیجے میں زیادہ سے زیادہ بایو ایندھن کی پیداوار کے ذریعے پیٹرولیم مصنوعات کی درآمد میں کمی آئے گی۔ چونکہ بائیو فیول کی تیاری کے لیے بہت سے مزید فیڈ اسٹاکس کی اجازت دی جارہی ہے، اس سے آتم نربھر بھارت کو فروغ ملے گا اور 2047 تک ہندوستان کے ‘توانائی آزاد’ بننے کے وزیر اعظم کے وژن کو تقویت ملے گی۔
وزیراعظم نے عورتوں کے 50 میٹر رائفل تین پوزیشن ایونٹ میں سونے کا تمغہ جیتنے کیلئے تیجسونی ساونت کو مبارکباد دی

نئی دہلی،13 ؍اپریل؍وزیراعظم جناب نریندر مودی نے گولڈ کوسٹ دولت مشترکہ کھیلوں میں عورتوں میں 50 میٹر رائفل تین پوزیشن ایونٹ میں سونے کا تمغہ جیتنے کیلئے تیجسونی ساونت کو مبارکباد دی۔ وزیراعظم جناب نریندر مودی نے کہا کہ 2 دن میں 2 تمغے جیتنے پر میں تیجسونی کو مبارکباد دیتا ہوں۔ ہمیں کافی خوشی ہوئی ہے،کیونکہ تیجسونی نے عورتوں کے 50 میٹر رائفل 3 پوزیشن ایونٹ کے فائنل میں ریکارڈ قائم کیا ہے۔
وزیر اعظم نے اسکون ، نئی دلّی میں گیتا آرادھنا مہوتسو میں شرکت کی

نئی دلّی ، 27 فروری ؍وزیر اعظم جناب نریندر مودی نے گزشتہ روز گلوری آف انڈیا کلچرل سینٹر ، نئی دلّی میں گیتا آرادھنا مہوتسو میں شرکت کی ۔ وزیر اعظم نے اسکون عقیدت مندوں کے ذریعہ تیار کردہ منفرد بھگوت گیتا کی نقاب کشائی کی ۔ 2.8 میٹر طویل اس نسخے کا وزن 800 کلو گرام ہے ۔ وزیر اعظم نے ایک اجتماع سے خطاب کرتے ہوئے کہا کہ عظیم بھگوت گیتا کی نقاب کشائی کرنا در حقیقت یہ ایک شاندار موقع ہے ۔انہوں نے کہا کہ یہ منفرد کتاب دنیا کے لئے بھارت کی معلومات کی ایک علامت کے طور پر جانی جائے گی ۔ وزیر اعظم نے دوہرایا کہ لوک مانیہ تلک نے ’ گیتا رہیسیہ ‘ تصنیف کی تھی جب وہ جیل میں بند تھے ۔ اس میں انہوں نے ایک سہل انداز میں کرشن جی کے نشکام کرم کے پیغام واضح کیا ہے ۔ انہوں نے مزید کہا کہ مہاتما گاندھی نے ’’ بھگوت گیتا گاندھی کے نظرئیے کے مطابق ‘‘ لکھی ہے ۔ انہوں نے کہا کہ اس کتاب کی ایک جلد انہوں نے سابق امریکی صدر براک اوبامہ کو پیش کی تھی ۔ وزیر اعظم نے اس رزمیہ کے بارے عالمی بیداری پیدا کرنے کے ضمن میں سری لا بھکتی ویدانتا پربھو پداجی کے ذریعہ کی گئی کوششوں کی ستائش کی ۔ وزیر اعظم نے کہا کہ بھگوت گیتا ہمارے لئے ہمیشہ رہنمائی کر سکتی ہے جب کہ ہم شش و پنچ میں مبتلا ہوں ۔ انہو ں نے گیتا کے مشہور قول کا حوالہ دیتے ہوئے کہا کہ دیویہ شکتی ہمیشہ ہمارے ساتھ ہے ،اور ہم انسانیت کے دشمن سے نبرد آزما ہیں ۔ انہوں نے کہا کہ گیتا بنی نوع انساں اور قوم کی خدمت کے لئے ہمیں تحریک دیتی ہے ۔ وزیر اعظم نے کہا کہ بھارتی اقدار اور ثقافت انسانیت کو در پیش سمسیاؤ ں کے حل پیش کرتی ہے ۔ اس پس منظر میں انہوں نے یوگا اور آیور ویدکا بھی تذکرہ کیا ۔ ۔ ۔ ۔ ۔ ۔ ۔  م ۔ ر ۔ ر۔
یو ایس آئی بی سی  کے بورڈ ممبروں کی وزیراعظم سے ملاقات

نئی دہلی،07 ستمبر؍ امریکہ –ہند تجارتی کونسل (یو ایس آئی بی سی ) کے بورڈ ممبروں نے آج وزیراعظم جناب نریندر مودی سے ملاقات کی ۔ ان بورڈ ممبروں نے وزیراعظم کو اس ہفتے کے اوائل میں ممبئی میں منعقدہ انڈیا آئیڈیا فورم کے نتائج کے بارے میں آگاہ کیا۔ تجارتی لیڈروں نے وزیراعظم کے سامنے ایک روڈ میپ تیار کرنے کی اپنی خواہش کا اظہار کیا تاکہ دونوں ملکوں کے مابین دو طرفہ تجارت میں پانچ سو بلین امریکی ڈالر کے ہدف کو حاصل کیا جا سکے اوروہ ہندوستا ن میں اپنی سی ایس آر سرگرمیوں کو بہتر انداز میں وسعت دے سکیں ۔ بورڈ ممبروں کے ساتھ بات چیت کرتے ہوئے وزیراعظم نے حکومت ہند کے ذریعے کئے گئے متعدد اصلاحات کا ذکر کیا۔ انہوں نے ہندوستان میں سرمایہ کاری کے زبردست مواقع کے بارے میں بھی گفتگو کی۔ انہوں نے امریکی سرمایہ کاربرادری کو ہندوستان میں سرمایہ کاری کرنے کے لئے زور دے کر کہا۔ ہندوستان اور امریکہ کے درمیان مشترکہ قدروں کا ذکر کرتے ہوئے وزیراعظم نے دونوں ممالک کے درمیان وسیع پیمانے پر عوامی رابطے کے لئے زور دیا۔
ڈفینس ایکسپو۔ 2018 میں وزیر کا خطاب

تمل ناڈو کے گورنر، لوک سبھا کے ڈپٹی اسپیکر، تمل ناڈو کے وزیر اعلیٰ، تمل ناڈو کے نائب وزیر اعلیٰ، میرے رفقائے کار وزراء، معزز حاضرین، دوستو۔ کالئی وانکم! نمسکارم! آپ سب کو صبح بخیر ! یہ دفاعی نمائش کا 10واں ایڈیشن ہے۔ آپ میں سے چند لوگوں نے اس تقریب میں متعدد مرتبہ شرکت کی ہوگی۔ بعض حضرات اس کے آغاز سے ہی اس میں شریک ہوتے آئے ہوں گے۔ تاہم میرے لئے دفاعی نمائش میں شرکت میرا پہلا اتفاق ہے۔اس عظیم ریاست کے تاریخی خطے کانچی پورم میں اتنے مشتاق حاضرین کو دیکھ کر مجھے مسرت بھی ہو رہی ہے اور میں جذباتی وفور کا بھی احساس کر رہا ہوں۔ مجھے عظیم چول حکمرانوں کی سرزمین پر آکر بڑی خوشی ہوئی ہے جنہوں نے تجارت اور تعلیم کے توسط سے بھارت کی تاریخی تہذیب کے روابط کو استحکام بخشا تھا۔ یہ ہماری تابناک بحری وراثت کی سرزمین ہے۔. This is the land from where India Looked East and Acted East thondia has also sent one of the largest numbers of hank you very much.
وزیر اعظم نے اطالوی جماعت برائے کرشنا شعور (اسکون) کے نمائندوں سے ملاقات کی

نئی دہلی۔ 30 اکتوبر وزیر اعظم جناب نریندر مودی نے اطالوی جماعت برائے کرشنا شعور (اسکون)کے نمائندوں سمیت مختلف تنظیموں کے کمیونٹی ممبران سے ملاقات کی اور ان سے بات چیت کی۔ وزیر اعظم نے اٹلی میں بھگوت گیتا کے پیغام کی ترویج و اشاعت سمیت متعدد سماجی سرگرمیوں میں ان کی خدمات کی ستائش کی۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم نے سمندری طوفان امفن  سے متاثرہ  اڈیشہ کے علاقوں کا فضائی سروے کیا  ؛ 500 کروڑ روپئے کی مالی امداد کا اعلان کیا

نئی دلّی ،23 مئی /وزیر اعظم جناب نریندر مودی نے سمندری طوفان امفن کے پیشِ نظر صورتِ حال کا جائزہ لینے کے لئے آج اڈیشہ کا دورہ کیا ۔ اس دورے میں اُن کے ساتھ مرکزی وزیر جناب دھرمیندر پردھان ، مرکزی وزیر مملکت بابل سپریو ، پرتاپ چندر سارنگی اور محترمہ دیبا سری چودھری بھی تھے ۔ وزیر اعظم نے اڈیشہ کے گورنر جناب گنیشی لال اور وزیر اعلیٰ نوین پٹنائک کے ساتھ سمندری طوفان کے اطراف کا جائزہ لینے کے لئے بھدرک اور بالا سور کا فضائی سروے کیا ۔ فضائی سروے کے بعد وزیر اعظم نے صورتِ حال کا جائزہ لینے کے لئے بھوبنیشور میں ریاستی اور مرکزی حکومتوں کے اعلیٰ عہدیداروں کے ساتھ ایک میٹنگ کی صدارت کی ۔ انہوں نے ایک بین وزارتی مرکزی ٹیم کے ذریعے نقصانات کا جائزہ لینے تک اڈیشہ ریاست کے لئے 500 کروڑ روپئے کی مالی امداد کا اعلان کیا ۔ وزیر اعظم نے اِس بات کی یقین دہانی کرائی کہ مرکزی حکومت اِس مشکل گھڑی میں ریاستی حکومتوں کے ساتھ کندھے سے کندھا ملاکر کام کرے گی اور سمندری طوفان سے متاثرہ علاقوں میں بحالی اور بنیادی ڈھانچے کی تعمیر نو کے لئے ہر ممکن امداد فراہم کرے گی ۔ اڈیشہ کے عوام کے ساتھ یکجہتی کا اظہار کرتے ہوئے اور جانوں کے زیاں پر انتہائی افسوس کا اظہار کرتے ہوئے وزیر اعظم نے مرنے والوں کے لواحقین کے لئے دو – دو لاکھ روپئے کی نقد امداد اور شدید زخمی ہوئے لوگوں کے لئے 50 – 50 ہزار روپئے کی امداد دینے کا اعلان کیا۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا ) (23-05-2020)
روسی وفاق کے صدر سے ٹیلی فون پر وزیراعظم کی گفتگو

نئی دہلی 14 جنوری 2020 ۔وزیراعظم جناب نریندر مودی اورروسی وفاق کےصدر جناب ولادی میرولادی میرووچ پوتن نے آج ٹیلی فون پر بات چیت کی ۔ حال ہی میں روسی روایات کے مطابق کرسمس تقریبات کا روسی وفاق کے ذریعہ اہتمام کئے جانے کے ذریعہ وزیر اعظم نے صدر پوتن اورروس کے دوست عوام کو اس سیزن کی مبارکبادپیش کی ۔ روسی صدر پوتن نے بھی گرم جوشی سے مبارکبادوں کا تبادلہ کیا اور وزیر اعظم مودی اور بھارت کے عوام کی خوشحالی ،ترقی ، امن اور مسرت کی تمنا کی ۔ دونوں رہنماؤں نے دونوں ممالک کے مابین خصوصی کلیدی شراکتداری کے تحت اہم سنگ میلوں پر مسرت کا اظہار کیا ، جو ماضی قریب خصوصاََ 2019 کے دوران حاصل ہوئے ہیں ۔طرفین نے 2020 میں تما م شعبوں میں بھارت –روس تعلقات کو مزید مستحکم بنانے کے لئے ایک دوسرے کے ساتھ قریبی مشاورت کرنے اور مل جل کر کام کرنے پر کام کرنے پر بھی اتفاق کیا۔ وزیر اعظم نے زوردے کر کہا کہ 2020 روس کے لئےخصوصی اہمیت کا سال ہوگا ۔ انہوں نے کہا کہ اس سال ماہ مئی میں ماسکو میں منعقد ہونے والی 75 ویں یوم فتح تقریبات میں صدر پوتن کی جانب سے انہیں شرکت کا دعوت نامہ حاصل ہوا ہے جس کے لئے وہ مشکور ہیں ۔ وزیر اعظم نے کہا کہ انہیں توقع ہے کہ وہ اسی سال روس میں شنگھائی تعاون سربراہ ملاقات اور برکس ممالک سربراہ ملاقات میں بھی شریک ہونے کی توقع رکھتے ہیں اور 21 ویں باہمی سالانہ سربراہ ملاقات میں صدر پوتن کا خیر مقدم کریں گے ۔ دونوں رہنماؤں نے علاقائی اور عالمی موضوعات پر بھی نظریات کا تبادلہ کیا اور بھارت اورروس کے مابین نظریات کے سلسلے میں عظیم ترف مماثلت کی بات بھی دہرائی جس کا تعلق علاقائی اورعالمی سلامتی امن اور استحکام سے ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔اس ۔ رم
وزیراعظم کل این سی سی ریلی میں شرکت کریں گے

نئی دہل۔27؍جنوری۔وزیراعظم جناب نریندر مودی کل نئی دہلی میں کریپّا پریڈ گراؤنڈ میں نیشنل کیڈٹ کور (این سی سی) ریلی میں شرکت کریں گے۔ اس موقع پر وزیراعظم این سی سی کے مختلف دستوں کی طرف سے گارڈآف آنر کامعائنہ کریں گے اور مارچ پاسٹ کا جائزہ لیں گے۔ کلچرل پروگرام کے ساتھ ساتھ این سی سی کے کیڈٹ وزیراعظم کے سامنے ایڈوینچر کھیل کود، موسیقی او رپرفارمنس آرٹس میں اپنی صلاحیتوں کا اظہار کریں گے۔ وزیراعظم قابل تعریف این سی سی کیڈٹوں میں ایوارڈ تقسیم کریں گے اور بعد میں ان سے خطاب کریں گے۔ ہر سال این سی سی کے سینکڑوں کیڈٹ یوم جمہوریہ کے کیمپ کیلئے نئی دہلی آتے ہیں، پچھلے سال وزیراعظم نے این سی سی کی ریلی سے خطاب کرتے ہوئے قدرتی آفات کے وقت راحت رسانی اور بچاؤ کارروائیوں میں ان کی کوششوں کی تعریف کی تھی اور سوچھ بھارت ابھیان کے فروغ میں ان کی کوششوں کو سراہا تھا۔